CELEX: E2011J0016
Language: mt
Date: 2013-01-28 00:00:00
Title: Sentenza tal-Qorti tat- 28 ta’ Jannar 2013 fil-Każ E-16/11 – L-Awtorità ta’ Sorveljanza tal-EFTA v l-Islanda (Id-Direttiva 94/19/KE dwar l-iskemi ta’ garanzija għal depożiti – Obbligu ta’ riżultat – Emanazzjoni tal-Istat – Diskriminazzjoni)

9.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 132/11
            
         SENTENZA TAL-QORTI
   tat-28 ta’ Jannar 2013
   fil-Każ E-16/11
   L-Awtorità ta’ Sorveljanza tal-EFTA v l-Islanda
   (Id-Direttiva 94/19/KE dwar l-iskemi ta’ garanzija għal depożiti – Obbligu ta’ riżultat – Emanazzjoni tal-Istat – Diskriminazzjoni)
   2013/C 132/06
   Fil-Każ E-16/11, l-Awtorità ta’ Sorveljanza tal-EFTA v l-Islanda – L-APPLIKAZZJONI għal dikjarazzjoni li meta naqqset li tiżgura l-ħlas tal-ammont minimu ta’ kumpens lid-depożituri tal-Icesave fl-Olanda u fir-Renju Unit previsti fl-Artikolu 7(1) tal-Att imsemmi fil-punt 19a tal-Anness IX tal-Ftehim dwar iż-Żona Ekonomika Ewropea (id-Direttiva 94/19/KE tal-Parlament Ewropew u tal-Kunsill tat-30 ta’ Mejju 1994 dwar skemi ta’ garanzija għal depożiti) fil-limiti ta’ żmien stabbiliti fl-Artikolu 10 tal-Att, l-Islanda naqset milli tikkonforma mal-obbligi li jirriżultaw minn dak l-Att, b’mod partikolari l-Artikoli 3, 4, 7 u 10, u/jew l-Artikolu 4 tal-Ftehim dwar iż-Żona Ekonomika Ewropea, il-Qorti, magħmula minn Carl Baudenbacher, President u Imħallef Relatur, Páll Hreinsson u Ola Mestad (ad hoc), Imħallfin, taw is-sentenza fit-28 ta’ Jannar 2013, li l-parti operattiva tagħha hija kif ġej:
   Il-Qorti b’dan:
   
               (1)
            
            
               Tiċħad l-applikazzjoni.
            
         
               (2)
            
            
               Tordna lill-Awtorità tas-Sorveljanza tal-EFTA sabiex tħallas l-ispejjeż tagħha stess u l-ispejjeż imġarrba mill-Islanda.
            
         
               (3)
            
            
               Tordna lill-Kummissjoni Ewropea sabiex iġġorr l-ispejjeż tagħha.